stanford-oval/wikipedia huggingface dataset:
יוסף קארו
ביוגרפיה

נולד ב-1488 בעיר טולדו בספרד לבואינה (בעברית פירושו; טובה) ולרב אפרים בן הרב יוסף. בעודו ילד קטן נאלץ לנדוד עם הוריו בעקבות גירוש ספרד (1492), והמשפחה הגיעה לליסבון שבפורטוגל. ב-1497 עזבה המשפחה את ליסבון וב-1498 הגיעה המשפחה לאיסטנבול. אחר שאביו נפטר הוא גדל בבית דודו רבי יצחק קארו. על פי עדות עצמית ב-1511 הוא שהה במצרים ב-1519 בערך הוא היגר לאדריאנופול עד ל-1536 השנה בה היגר לצפת הוא נע על ציר סלוניקי-ניקופול-אדירנה-איסטנבול.
באדירנה, בשנת ה'רפ"ב החל בכתיבת חיבורו על הטור – הבית יוסף שם גם הקים את בית הכנסת וישיבת "בית יוסף".
ב-1536 לאחר מכן עלה לארץ ישראל, וקבע את מקומו בצפת. בעיר הגלילית נעשה תלמידו של רבי יעקב בירב, והיה הראשון שהוסמך על ידו כרב עם חידוש הסמיכה בפולמוס הסמיכה עמד לצד רבו מהר"י בירב.
בצפת, לימד תלמידים בבית מדרשו, הנודע כיום כבית הכנסת רבי יוסף קארו, ישיבתו הייתה המשך לישיבתו של מהר"י בירב. בצפת הקים מספר ישיבות ושם בראשם את תלמידיו.
שלושים ושתיים שנה ארך חיבור ה"בית יוסף" שנכתב על הארבעה טורים לרבי יעקב בן הרא"ש ובו ערך ר' יוסף קארו דיונים הלכתיים מעמיקים, בסופם קבע את עמדתו המסכמת. עשר שנים נוספות חלפו עד להוצאת החיבור לאור. לקיצור שסיכם את הלכות ה"בית יוסף" קרא: שולחן ערוך, וקיצור זה עתיד היה להיעשות במהלך ההיסטוריה לעיקר.
ספריו הודפסו (על ידי שליחיו) בדפוס ונציה בשל היופי, הדיו והתפוצה של בית הדפוס, הרב קארו לשם כך חיכה עד 1564 שבית הדפוס יפתח שוב והיה מוכן לסבול את הצנזורה בשל כך.
בחלק מתקופת הכתיבה פרצה בצפת מגפת דבר והרב עבר לביריה. נפטר בצפת בי"ג בניסן ה'של"ה.
נשותיו וילדיו

באדירנה הוא התחתן עם בתו של יצחק סבע (מחשובי העיר, ואביו של שמואל סבע) שנפטרה במגפה בסלוניקי יחד עם ילדיהם (ה'רצ"ד); יצחק ויהודה, והבת בואינה שנקברו בסלוניקי ומצבותיהם שרדו עד השואה. לאחר מכן נשא את בתו של הרב חיים אלבלג מניקופול, ממנה נולדו לו שני בנים אחד מהם הוא שלמה אשר ייבם את אשת אחיו יצחק ב-1580 לאחר מכן היגר לאיסטנבול. בספר מגיד מישרים מסופר על חתונה של בתו.
בזקנתו, בהיותו קרוב ל-80 (1565 בערך), נישא בשלישית לבתו של הרב זכריה זבשיל אשכנזי, ובגיל מופלג זה נולד לו בנו יהודה. יהודה היגר לסלוניקי כדי להוציא את תשובות אביו על אבן העזר.
התפשטות ספריו ופסקיו

השולחן ערוך מבוסס על פסקי הרי"ף, הרמב"ם והרא"ש ("עמודי ההוראה") תוך שימוש קטן בתורת הקבלה, ועל כן הוא מותאם לפסיקה בקרב "עדות המזרח". עוד בחיי רבי יוסף קארו הופצו חלקי ה"שולחן ערוך" עם "מפת השולחן", דהיינו הערות והתאמות של הספר למנהגי ופסיקות יהדות אשכנז שנכתבו בידי הרמ"א – רבי משה איסרליש זאת בשל חסרים של מנהגי אשכנז ופסיקות אחרות החולקות על הכלל של "עמודי ההוראה".
על הספר נכתבו פירושים רבים, בהם הש"ך, הט"ז, מגן אברהם, חלקת מחוקק, בית שמואל, חיי אדם, משנה ברורה ועוד. גם בתימן, התקבל הספר שולחן ערוך בידי חלק מהקהילות, לאחר שהופץ עם הערות והתאמות למנהגיהם בידי רבי דוד משרקי מצנעא בחיבור הנקרא שתילי זיתים.
חיבור חשוב אחר של רבי יוסף קארו הוא "כסף משנה" על "משנה תורה" של הרמב"ם שברובו נכתב לאחר חיבור הבית יוסף, אולם חלקים ממנו נכתבו קודם.
הוא עסק גם בשאלות ותשובות שנשלחו אליו מחכמים שחיו בדורו, ואלו נדפסו בספר השו"ת "אבקת רוכל". בין השואלים היו רבי משה אלשיך ורבי שלמה אלקבץ. מודפסת בספר גם שאלה המיוחסת לאר"י, אם כי קמו עוררין אם אכן הוא כתבה.
לדעת הרב עובדיה יוסף, הרב קארו מוגדר כ"מרא דארעא" ("רב הארץ"), וכל תושבי ארץ ישראל, ובפרט בני עדות המזרח, חייבים לקבל את הוראותיו, אולם אף הרב עובדיה הורה הנהגות שונות כנגד שיטת השולחן ערוך על הרוב משום שמדובר במנהג קדום לר' יוסף קארו, הרב בן ציון אבא שאול חלק על דבריו וסבר שבני עדות המזרח קיבלו על עצמם את הלכותיו בתורת ספק.
הקבלה בהגותו וספרו מגיד מישרים

כרב בצפת לא נמנע רבי יוסף קארו מלשלוח ידו בקבלה, אף על פי שאין היא מרבה להופיע בכתביו ההלכתיים. רבי משה קורדובירו מצטט חידושי קבלה שלו. רבי שלמה אלקבץ תיאר באיגרת שאותה מצטט רבי ישעיה הלוי הורוביץ, אירוע של התגלות שאותה חווה יחד עם ר' יוסף קארו בליל שבועות בשנת 1533, וסיפר:
"זיכנו בוראנו ונשמע את קול המדבר בפי החסיד נר"ו (רבי יוסף קארו), קול גדול בחיתוך אותיות, וכל השכנים היו שומעים ולא מבינים. והיה הנעימות רב והקול הולך וחזק, ונפלנו על פנינו ולא היה רוח באיש לישא עיניו ופניו לראות מרוב המורא".
האירוע התרחש בהיותם בעיר ניקופול ובעקבותיו החליטו השניים לעלות לארץ ישראל.
כמו כן נדפס לראשונה בלובלין בשנת ת"ו ספרו "מגיד מישרים". ספר זה הוא יומן של התגלויות "מגיד", הכולל תאריכים מדויקים של ההתגלויות, העיסוק בו עסק רבי יוסף קארו לפני ההתגלות – לרוב לימוד פרקי משניות, ותוכן ההתגלויות עצמו. דברי המגיד של ר' יוסף קארו נמסרו בשפה הארמית.
התגלותו של "מגיד" בנפשו של פוסק הלכות רציונלי הפתיעה רבים, והיו שתהו אם למעשה אין מדובר בזיוף ובאגדה שיוחסה בטעות לרבי יוסף קארו. בראש המערערים עמד שי"ר, לעומת זאת צבי ורבלובסקי, שחקר את תופעת המגידות בהרחבה בספרו "רבי יוסף קארו", הגיע למסקנה שאין כל ראיה לכך שמדובר בזיוף. בנוסף, בשיחה בעל פה, טען ורבלובסקי שייתכן כי רבי יוסף קארו נקט בפעולות מאגיות שונות כדי לזכות במגיד, כפי שנהגו מקובלים אחרים בדורו, ואף שאין בספר "מגיד מישרים" אזכורים לכך, ייתכן שהדבר נובע מהעריכה המאוחרת לספר, ולמעשה אף בו נעשה שימוש באמצעים מאגיים. ייתכן שהשמיטו את הדברים כדי "להכשיר" את הבית יוסף, או בשל האופי הדרשני של הספר בעריכתו הסופית שלא נתן מקום לתיאור הפרקטיקות שהביאו לגילוי הסודות.
ספריו

כסף משנה – מקורות לספר משנה תורה לרמב"ם ותירוץ קושיות הראב"ד.
בית יוסף – בירור הלכות ופסיקת הלכה על סדר הטור.
בדק הבית – תוספות מהדורה שנייה על הבית יוסף.
שולחן ערוך – סיכום הבית יוסף והכרעה מעשית של השיטות.
מגיד מישרים – מאמרים בקבלה ערוך כיומן על סדר פרשיות השבוע אותם קיבל רבי יוסף מפי "המגיד", הספר באתר ויקיטקסט.
כללי (הגמרא) התלמוד – דיון ביסודות הלשוניים וההלכתיים של הגמרא, נתחבר כפירוש על הליכות עולם לרבינו ישועה הלוי פרוונצאל.
אבקת רוכל – שאלות ותשובות בנושאים הלכתיים שונים.
שו"ת בית יוסף – שאלות ותשובות בנושאים הכלולים בחלק אבן העזר, באתר היברובוקס.
דרשות בית יוסף – על פרשיות התורה. מרדכי פכטר הוכיח שמחברו האמיתי הוא הרב ישראל די קוריאל (למעט דרוש אחד).
ישנם חיבורים נוספים שלא נדפסו ונעלמו במהלך השנים: פירוש לספר משלי, פירוש לפירוש רש"י לתורה, פירוש לפירוש הרמב"ן לתורה, פירוש למשניות וחיבור בשם "קופת רוכלים".
תלמידיו הידועים

רבי משה קורדובירו
רבי משה אלשיך
רבי משה גאלנטי
רבי אלישע גאליקו
הנצחתו

על שמו ועל שם ספרו נקראו רחובות ברבות מערי ישראל, מספר בתי כנסת ומוסדות, ובד"ץ הכשרות בד"ץ בית יוסף.
לקריאה נוספת

יצחק טברסקי, כרמי הורוביץ (עורכים), כמעיין המתגבר: הלכה ורוח ביצירת חכמי ימי הביניים, ירושלים: מרכז זלמן שזר, 2000, פרק 19, הרב ר' יוסף קארו בעל ה"השולחן ערוך", עמ' 439–460.
יצחק רפאל (עורך), רבי יוסף קארו - עיונים ומחקרים במשנת מרן ה"שולחן ערוך", מוסד הרב קוק, תשכ"ט.
מאיר בניהו, יוסף בחירי – מרן ר' יוסף קארו, הוצאת יד הרב נסים, תשנ"ב.
צבי ורבלובסקי, ר' יוסף קארו, בעל הלכה ומקובל, ירושלים תשנ"ו, (תרגם מאנגלית יאיר צורן) מקור אנגלי: 1960
מור אלטשולר, חיי מרן יוסף קארו, תל אביב: ההוצאה לאור של אוניברסיטת תל אביב, תשע"ו 2016
רוני וינשטיין מפעל הקודיפיקציה של מרן יוסף קארו, קתרסיס, גיליון אב, 29 תשע"ח, עמ' 95
ירון בן-נאה, חגי פלאי ומשה אידל, ר' יוסף קארו: היסטוריה, הלכה וקבלה, בהוצאת מרכז זלמן שזר, 2021.
תרצה י' קלמן, מימד פסיקת ההלכה בספר בית יוסף לר' יוסף קארו, עבודת דוקטור, אוניברסיטת בן-גוריון בנגב, באר-שבע תשע"ח
וינר ספורט קלוב

וינר ספורט קלוב (בגרמנית: Wiener Sport-Club), הוא מועדון כדורגל בעיר וינה שבאוסטריה. המועדון הוקם ב-1883, והוא נחשב לאחד ממועדוני הכדורגל העתיקים ביותר באוסטריה. המועדון שיחק בין היתר גם בליגת העל האוסטרית (כיום הבונדסליגה האוסטרית), וזכה ב-3 אליפויות המדינה, בגביע מדינה אוסטרי.
היסטוריה

מועדון הספורט וינה הוקם ב-1883, ובמהלך ההיסטוריה שלו החזיק בין היתר, מעבר למחלקת הכדורגל, מחלקות לסיף, אגרוף, היאבקות, רכיבה על אופניים, כדוריד, אתלטיקה, הוקי שדה, טניס, סקווש וכדורמים.
המגרש הביתי של המועדון הוא ספורטקלוב סטאדיום (או "וינר ספורט-קלאב פלאץ" בגרמנית) הוקם בשנת 1904 ונחשב למגרש הכדורגל העתיק ביותר באוסטריה שעדיין בשימוש פעיל. השחקן והמאמן אריך הוף ידוע בתור אגדת המועדון.
קבוצת הכדורגל וינר ספורט קלוב הוכתרה לסגנית אלופת אוסטריה עוד בעונת הכדורגל הראשונה תחת ההתאחדות האוסטרית ב-1911/1912. בעונת 1922/1923 זכתה בגביע האוסטרי. בהמשך זכתה להצלחה באליפות אוסטריה הלאומית ב-1922, 1958 ו-1959. עונת 1958 כללה ניצחון מרשים 0–7 על יובנטוס בגביע אירופה לאלופות. בשנים הסמוכות בשנות ה-50 ה-60 וה-70 הקבוצה זכתה להצלחה נוספת והתמודדה על אליפות הליגה, ועל גביע המדינה האוסטרי, בהם סיימה הקבוצה כסגנית הזוכה שבע פעמים.
עם הקמת הבונדסליגה האוסטרית ב-1976 ותחילת העידן המקצועני בכדורגל האוסטרי, הקבוצה החלה להתדרדר. שתי פשיטות רגל בשנות ה-90 הובילו בסופו של דבר את הקבוצה להתדרדר לליגות הנמוכות.
בשנת 2001, מחלקת הכדורגל התפצלה עקב צרות כלכליות והשתלב מחדש ב-WSC בשנת 2017. הקבוצה הראשונה משחקת כיום בליגה האזורית האוסטרית מזרח (הליגה השלישית באוסטריה).
תארים והישגים

אלופת אוסטריה:
הגביע האוסטרי:
תרשים היסטורי של מיקומי הליגה של וינר ספורט קלוב לאורך השנים
ונסה לאשיי

| --- | --- |

ונסה לאשיי, 2012
 לידה:  9 בנובמבר 1980 (בת 44) Angeles, הפיליפינים 
 שם לידה:  ונסה ג'וי מינילו
 מדינה:  ארצות הברית 
 מקום מגורים:  צ'ארלסטון 
 השכלה:  Bishop England High School 
 תקופת הפעילות:  מ-1998 
 בן או בת זוג:  ניק לאשיי (2011–?) 
 
ונסה ג'וי לאשיי (באנגלית: Vanessa Joy Lachey; נולדה ב-9 בנובמבר 1980) היא שחקנית אמריקאית, בעלת תיארים בתחרויות היופי, דוגמנית אופנה ומנחת טלוויזיה. היא נבחרה למיס Teen USA בשנת 1998. היא הייתה כתבת מניו יורק עבור Entertainment Tonight והנחתה את Total Request Live ב-MTV. היא שיחקה בשני סיטקומים ברשת והנחתה תחרויות ותוכניות ריאליטי שונות. החל מ-2022 משחקת בתפקיד הראשי בסדרה הספין-אוף "NCIS: הוואי".
ביוגרפיה

ונסה ג'וי מינילו נולדה במרכז הרפואי האזורי ה-13 של חיל האוויר בבסיס האווירי קלארק באנג'לס סיטי, הפיליפינים. אביה, וינסנט צ'ארלס מינילו, הוא אזרח אמריקאי מקליבלנד, אוהיו, ממוצא איטלקי ואירי, ואילו אמה, הלן ראמוס ברקרו, ממנילה, הפיליפינים. ללאשיי יש אח מאומץ שגדול ממנה בשנתיים. אביה העביר את המשפחה מקומות לעיתים קרובות בגלל שירותו בחיל האוויר. היא גרה בוושינגטון, קליפורניה, נבדה, פלורידה, גרמניה ויפן ולמדה בשמונה בתי ספר תוך תשע שנים. הוריה נפרדו ב-1983 והתגרשו ב-1986.
הוריה נישאו בשנית. היא ואחיה וינסנט ג'וניור עברו לטורקיה עם אמם ואביהם החורג. עד 1991, בעקבות מלחמת המפרץ, הם חזרו לבית אביהם, ובסופו של דבר התיישבו בצ'ארלסטון, דרום קרוליינה, שם למדה בבית ספר קתולי. מכאן ואילך, היא גרה עם אביה ואמה החורגת, דונה.
קריירה

לאשיי הוכתרה למיס טין דרום קרוליינה וזכתה בתואר מיס טין ארצות הברית ב-1998. היא הייתה מיס טין ארצות הברית הראשונה מדרום קרוליינה.
החל מ-2003 היא הייתה מארחת ב-MTV בתוכנית הבוקר שאחרי. ובין 2003–2007 ארחה את התוכנית בקשות בשידור חי. היא הפכה לכתבת בניו יורק עבור Entertainment Tonight ב-2005. היא אירחה את תחרויות היופי של Miss Teen USA 2004 ו-Miss Universe 2007.
במאי 2006, מגזין מקסים דירג את לאשיי במקום ה-15 בגיליון ה-Hot 100 השנתי שלו. היא הופיעה על השערים של מגזינים רבים כמו מקסים, וגאס, שייפ, הורים, פיפל ועוד.
מ-2009 עד 2011, היא הנחתה את סדרת הטלוויזיה של ABC, "יופי אמיתי". הסדרה עקבה אחר 10 מתמודדים שהתחרו על 100,000 דולרים ולהופיע בגיליון 100 האנשים היפים ביותר של מגזין פיפל. הסדרה הופקה על ידי טיירה בנקס ואשטון קוצ'ר. לאשיי הפכה למנחה משותפת של תוכנית המשחק וייפאאוט של ABC בדצמבר 2011.
בתחילת הקריירה שלה, היו ללאשיי תפקידים קטנים במספר תוכניות טלוויזיה, ביניהן: סיטי גירלז, רוק 30, היפים והאמיצים, בניחוש חוקר, הוואי חמש-אפס ועוד.
בשנת 2008, היא גילמה את אשלי בסיטקום של CBS איך פגשתי את אמא, בפרק " No Tomorrow ". היא גילמה את איימי בסרט הפארודי "סרט אסונות" (2008) לצד מאט לנטר, קים קרדשיאן וכרמן אלקטרה. הסרט זכה להערכה על ידי המבקרים, אך זכה להצלחה קופתית מתונה. בשנת 2009, לאשיי וקרדשיאן שיתפו שוב פעולה, בסדרת הטלוויזיה CSI: ניו יורק.
בשנת 2011, ללאשיי היה תפקיד אורח בתור כרמן צ'או בסיטקום של NBC רוק 30. היא גילמה את טרייסי בסיטקום Truth Be Told של NBC (2015) שעוסק בשני זוגות שהם החברים הכי טובים ושכנים. הסדרה הסתיימה לאחר עונה אחת ב-25 בדצמבר 2015.
ב-6 בספטמבר 2017, לאשיי הוכרזה כאחת המפורסמות שישתתפו בעונה ה-25 של "רוקדים עם כוכבים", ותתחרה מול בעלה, ניק. היא רקדה עם הרקדן המקצועי מקסים צ'מרקובסקי. אשתו של צ'מרקובסקי, פטה מורגאטרויד, רקדה עם ניק. ב-30 באוקטובר, לאצ'י וצ'מרקובסקי הפכו לזוג השביעי שהודח מהתחרות, וסיימו במקום השביעי המשותף.
בשנת 2020, לאשיי ובעלה ניק הוכרזו כמארחי סדרת נטפליקס, "Love Is Blind". היא הצהיר שכאשר המפיקים פנו לבני הזוג, "הם הגשימו את החלומות שלנו, פשוטו כמשמעו, במונחים של היכולת לעבוד יחד, להיות מסוגלים לבלות יחד, ולהפוך את הנישואים שלנו לחזקים יותר בסופו של דבר". הזוג אירח כל עונה של התוכנית שהוכרזה עד היום.
ב-30 באפריל 2021, לאשיי לוהקה לתפקיד הראשי בסדרה "NCIS: הוואי" של CBS בתור ג'יין טננט הסוכנת המיוחדת הראשונה שאחראית על היחידה.
חיים אישיים

בשנת 2006, היא החלה לצאת עם הזמר ניק לאשיי לאחר שהופיעה בסרטון לשיר שלו " What's Left of Me ". בני הזוג התארסו בנובמבר 2010, ונישאו ב-15 ביולי 2011, באי הפרטי של סר ריצ'רד ברנסון באיי הבתולה הבריטיים. בני הזוג לאשיי חולקים יום הולדת, 9 בנובמבר. יש להם שלושה ילדים.
פילמוגרפיה > בתור שחקנית > קולנוע

| שנה | שם הסרט | תפקיד | הערות |
| --- | --- | --- | --- |
| 2007 | ארבעת המופלאים: עלייתו של הגולש הכסוף | הדייט של ג'וני בחתונה | הופעת קמע |
| 2008 | Disaster Movie | איימי |  |
פילמוגרפיה > בתור שחקנית > טלוויזיה

| שנה | שם התוכנית | תפקיד | הערות |
| --- | --- | --- | --- |
| 2001 | That's Life | מעודדת | בפרק: "Oh, Crap!" |
| 2001 | City Guys | חתיכה | בפרק: "Dances with Malcolm" |
| 2001 | היפים והאמיצים | אמנדה וקסלר | ב-8 פרקים |
| 2002 | Maybe It's Me | סטודנטית סקסית | בפרק: "The Prom Episode: Part 2" |
| 2003 | The Break | מאליה | סרט טלוויזיה |
| 2008 | איך פגשתי את אמא | אשלי | בפרק: "No Tomorrow" |
| 2009 | CSI: ניו יורק | גרייס צ'נדלר | בפרק: "Second Chances" |
| 2010 | בניחוש חוקר | ג'ינה | בפרק: "Shawn and Gus in Drag (Racing)" |
| 2010 | This Little Piggy |  | סרט טלוויזיה |
| 2011 | רוק 30 | כרמן צ'או | בפרק: "¡Qué Sorpresa!" |
| 2011 | הוואי חמש-אפס | סוזן | בפרק: "Powa Maka Moana" |
| 2011 | Nick & Vanessa's Dream Wedding | בתפקיד עצמה | ספיישל טלוויזיוני של TLC |
| 2013–2014 | Dads | קמילה | תפקיד ראשי ב-19 פרקים |
| 2015 | Lachey's: Raising the Bar | בתפקיד עצמה |  |
| 2015 | Truth Be Told | טרייסי קופר | תפקיד ראשי ב-10 פרקים |
| 2016 | Sebastian Says | ג'נה | סרט טלוויזיה |
| 2016 | First Wives Club | סשה | פיילוט שלא שודר |
| 2017 | רוקדים עם כוכבים | בתפקיד עצמה | מתמודדת בעונה 25 |
| 2018 | A Twist of Christmas | אבי יואיט | סרט טלוויזיה של Lifetime |
| 2019 | American Housewife | קריסי | בפרק: "Liar Liar, Room on Fire" |
| 2019 | בוורלי הילס 90210 | קמיל | ב-4 פרקים |
| 2019 | Christmas Unleashed | בקה סולאנו | סרט טלוויזיה של Lifetime |
| 2020 | Once Upon A Main Street | אמיליה לואיס | סרט טלוויזיה של Lifetime |
| 2021 | Call Me Kat | טרה בארנט | 3 פרקים |
| 2021 - 2024 | NCIS: הוואי | ג'יין טננט | תפקיד ראשי |
| 2022 - 2024 | NCIS | ג'יין טננט | בפרקי הקרוסאובר "Starting Over", "A Family Matter", "Too Many Cooks" |
| 2023 | NCIS: לוס אנג'לס | ג'יין טננט | בפרק הקרוסאובר: "A Long Time Coming" |
פילמוגרפיה > בתור שחקנית > קליפים

| שנה | שם הווידאו קליפ | מוזיקאי | תפקיד |
| --- | --- | --- | --- |
| 2006 | "What's Left of Me" (אנ') | ניק לאשיי | מושא אהבה |
פילמוגרפיה > כאשת טלוויזיה ומנחה

| שנה | שם התוכנית | תפקיד | הערות |
| --- | --- | --- | --- |
| 2001 | תחרות מיס ארצות הברית השנתית ה-50 | כתבת מאחורי הקלעים | ספיישל טלוויזיוני |
| 2003 | The Morning After | מנחה | סדרת הקיץ של MTV |
| 2003–04 | Beat Seekers | מנחה | 11 פרקים |
| 2003–07 | Total Request Live | מנחה | 18 פרקים |
| 2004 | מיס טין ארצות הברית 2004 | מנחה | ספיישל טלוויזיה |
| 2004 | The Real World: San Diego | מארגנת המפגש | בפרק: "2 Punk Rock 4 This: The Real World San Diego Reunion" |
| 2005 | The Real World: Philadelphia | מארגנת המפגש | בפרק: "Fistful of Philly: The Real World Philadelphia Reunion" |
| 2006 | High School Stories | מנחה | בפרק: "מחאה בסיר" |
| 2005–21 | Entertainment Tonight | כתבת | 36 פרקים |
| 2007 | מיס יוניברס 2007 | מנחה | ספיישל טלוויזיה |
| 2009–2010 | True Beauty | מארחת ושופטת | 16 פרקים |
| 2011–2012 | וייפאאוט | מנחה | 24 פרקים |
| 2017–2024 | The Talk | מארחת שותפה | 11 פרקים |
| 2017–2018 | Top Chef Junior | מנחה | 19 פרקים |
| 2018 | מיס ארצות הברית 2018 | מארחת שותפה | ספיישל טלוויזיוני |
| 2019 | מיס ארצות הברית 2019 | מארחת שותפה | ספיישל טלוויזיוני |
| 2019 | מיס יוניברס 2019 | מארחת שותפה | ספיישל טלוויזיוני |
| 2019 | Sugar Rush | שופטת אורחת | בפרק: "עשוי באהבה" |
| 2020-הווה | Love Is Blind | מארחת שותפה | 25 פרקים |
| 2022-הווה | The Ultimatum: Marry or Move On | מארחת שותפה | 10 פרקים |
| 2022 | I Can See Your Voice | חברת פאנל | בפרק 10 בעונה השנייה |
ספר

"Life from Scratch: Family Traditions That Start with You", הוצאת הרפר קולינס, 2021.
מרגינוצפליה

| מרגינוצפליה |
| --- | --- |

תקופה
יורה עליון – קרטיקון עליון, 160–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרפודה
קבוצה:: מרגינוצפליה
שם מדעי
 Marginocephalia ‏סרנו, 1986

צרטופסיים - משפחה של צרטופסים בעלי גולגולות גדולות ומפותחות בעלות עטרה גרמית גדולה, קרניים ומגוון זיזים ודוקרנים המעטרים את ראשם.
מרגינוצפליה (פירוש השם: "ראשים בעלי שוליים") היא ענף של דינוזאורים בעלי אגן דמוי עוף צמחוניים שנודעו בגולגולות העבות ובעלות השוליים שלהן. הם הופיעו בסוף תור היורה אך הגיעו לשיאם רק בקרטיקון עליון. הם כוללים שתי תת-סדרות בולטות: פכיצפלוזאוריה (בעלי גולגולת עם פדחת עבה) וצרטופסיה (בעלי מקור תוכי, גולגולת עם עטרת עצם ובקרב הצרטופסיים גם קרניים). המאפיין שלהם הוא גולגולת עבה בעלת "מדף" עצם (שנראה כמו שוליים) בחלק האחורי של הגולגולת. מדף זה התפתח לעטרה בקרב הנאו-צרטופסים. הם התחילו כהולכים על שתיים אך הגדולים שבהם עברו להליכה על ארבע רגליים.
מיון

הקליידוגרמה הבאה על פי Zheng ועמיתיו, 2009‏:
הקליידוגרמה הבאה מבוססת על Butler ועמיתיו, 2011‏
יש לציין שהענף Coronosauria כולל את המשפחה Ceratopsidae (צרטופסיים).
הערות שוליים

↑  Zheng, Xiao-Ting; You, Hai-Lu; Xu, Xing; Dong, Zhi-Ming (19 במרץ 2009). "An Early Cretaceous heterodontosaurid dinosaur with filamentous integumentary structures". Nature. 458 (7236): 333–336. Bibcode:2009Natur.458..333Z. doi:10.1038/nature07856. PMID 19295609. {{cite journal}}:  (עזרה)
↑  Richard J. Butler, Jin Liyong, Chen Jun, Pascal Godefroit (2011). "The postcranial osteology and phylogenetic position of the small ornithischian dinosaur Changchunsaurus parvus from the Quantou Formation (Cretaceous: Aptian–Cenomanian) of Jilin Province, north-eastern China". Palaeontology. 54 (3): 667–683. doi:10.1111/j.1475-4983.2011.01046.x.{{cite journal}}:  תחזוקה - ציטוט: multiple names: authors list (link)
עדנה בליליוס

| --- | --- |

 לידה:  5 בנובמבר 1978 (בת 46) ירושלים, ישראל ישראל
 מדינה:  ישראל ישראל
 מקום לימודים:  סטודיו למשחק ניסן נתיב 
 יצירות בולטות:  מירב כץ-חסון ב"סברי מרנן"
 מספר צאצאים:  3
 פרופיל ב-IMDb
 
בליליוס בהצגה "הנסיכה איבון" בתיאטרון גשר, 2011
עדנה בליליוס (נולדה ב-5 בנובמבר 1978) היא שחקנית ישראלית.
ביוגרפיה

בליליוס נולדה וגדלה בירושלים לאסתר ועזרא בליליוס איש עסקים ויבואן מרצדס-בנץ לישראל במשך כ-30 שנים תחת המותג אוטו חן. למדה תיאטרון בתיכון לאמנויות בירושלים. אחר-כך נסעה לארצות הברית ולמדה בבית הספר של לי שטרסברג בניו יורק (2000). כששבה לישראל למדה בסטודיו למשחק ניסן נתיב בירושלים (2003-2001), בתקופה זו זכתה שלוש פעמים במלגת קרן שרת אמריקה ישראל (2001, 2002, 2003). אחר-כך עברה לרוסיה ולמדה במשך שלוש שנים במוסד לאמנות הדרמה במוסקבה של אנטולי וסילייב, שם עבדה והציגה טקסטים קלאסיים פרי עטם של אפלטון, תומאס מאן, פושקין, צ'כוב וגוגול (2006-2004).
עדנה בליליוס שבה לישראל ביולי 2006. לאחר שובה העלתה את הצגת היחיד "יפהפייה שלי... מתוקה שלי", אותה ביימה גאולה סבידנסקי, והן עיבדו את החומרים יחדיו. ההצגה עוסקת במערכות יחסים בין גברים לנשים, באהבות ובאכזבות, בליליוס שיחקה בהצגה למעלה מעשרים דמויות. ההצגה הוצגה לראשונה בתיאטרון החאן ורצה ברחבי הארץ במשך למעלה משנה. במקביל עבדה בליליוס עם קבוצת תיאטרון האימפרוביזציה "קתרסיס".
בתיאטרון גשר שיחקה את עדנה חזני בהצגה "רומן בעבודה". אחר-כך שיחקה בגשר את פבלובה בהצגה "הנסיכה איבון". בליליוס שיחקה בהצגה "המיטב שבאדם", בבימויו של טובי דיקמן, במסגרת מעבדתרבות דימונה.
היא משחקת את הלגה בהצגה "הבית על שפת האגם", שעוסקת במלחמת העולם השנייה, שהוצגה לראשונה בפסטיבל עכו ומאז מוצגת בתיאטרון תמונע, לצידן של יעל רסולי ורינת שטרנברג. ההצגה נכתבה על ידי יעל רסולי שביימה אותה ביחד עם יערה גולדרינג. בתיאטרון הבימה היא משחקת במחזמר גבעת חלפון אינה עונה בתפקיד שפרה חסון.
תפקידה הראשון של בליליוס בטלוויזיה היה בסדרה "טקסי דרייבר" (2010), בו גילמה את דמותה של אורנה, אחותה של שירית (סיגל שחמון), שנהרגה על ידי אחד מנהגי המוניות ומנסים לשדך לה אותו.
בסדרה "חיים אחרים" (2010) שיחקה אישה דתייה שמתקשה ליצור אינטימיות.
בסדרה "חטופים" (2010) שיחקה את דליה, אחות במתקן לשבויים חטופים.
בסדרה "סברי מרנן" היא מגלמת את דמותה של מירב חסון, רווקה מפונקת, ילדותית ועצבנית שחיה עם ההורים (סילבן ורחל חסון, אותם משחקים יהורם גאון ויונה אליאן).
ב-2017 שודרה הסדרה "ויקי ואני" בערוץ 10, בה גילמה את שמרית.
בסרט "רסיסי אהבה", בבימויו של ניסים נוטריקה אשר יצא לאקרנים בינואר 2012. הסרט מתרחש בירושלים של שנות השישים ושבעים והוא מגולל את סיפורו של סמי (יחזקאל לזרוב), גבר הנשוי למלכה (ריימונד אמסלם) שמנהל רומן עם דינה (בליליוס) אשה שאינה מוערכת בסביבתה. ב-2017 שיחקה בסרט הקולנוע מכתוב.
ב-2018 שיחקה בסדרת הדרמה "שלטון הצללים".
חיים אישיים

בליליוס נשואה ואם לשתי בנות ובן. היא אחותם הצעירה של אנשי העסקים אלי ודני בליליוס, מבעלי "קבוצת בליליוס".
פילמוגרפיה > תיאטרון

| הצגה | תפקיד | תיאטרון | מחזאי | במאי |
| --- | --- | --- | --- | --- |
| ינטל | פרומה וישקובר | תיאטרון הבימה | יצחק בשביס זינגר ולאה נפטולין | רפי ניב |
| גבעת חלפון אינה עונה | שפרה חסון | תיאטרון הבימה | דניאל לפין על פי אסי דיין ונפתלי אלטר | משה קפטן |
| מקבת' | מכשפה א' | תיאטרון הקאמרי | ויליאם שייקספיר תרגום: דורי פרנס | עמרי ניצן |
| סְטֵמְפֵּנְיוּ | פריידל | תיאטרון הקאמרי | עיבוד של עדנה מזי"א לשלום עליכם | עדנה מזי"א ויחזקאל לזרוב |
| הנסיכה איבון | פבלובה | תיאטרון גשר | ויטולד גומברוביץ' | משה איבגי |
| הבית על שפת האגם |  | תיאטרון תמונע | יעל רסולי ויערה גולדרינג | יעל רסולי ויערה גולדרינג |
| רומן בעבודה | עדנה חזני | תיאטרון גשר | אלדר ריאזנוב ואמיל ברגינסקי | יבגני אריה |
| המיטב שבאדם |  | מעבדתרבות דימונה | הבמאי והשחקנים | טובי דיקמן |
| יפהפייה שלי.. מתוקה שלי... | הצגת יחיד | תיאטרון החאן |  | גאולה סבידנסקי |
| עוץ לי גוץ לי | החצרונית (מחליפה את עירית קפלן) | תיאטרון הקאמרי | אברהם שלונסקי | רוני פינקוביץ |
| גורודיש | אום נאג'י | תיאטרון הקאמרי | הלל מיטלפונקט | הלל מיטלפונקט |
| אליק בליק | העץ | פסטיבל חיפה להצגות ילדים | שימרית ידין | שלי מורנו |
פילמוגרפיה > טלוויזיה

| שנה | סדרה | תפקיד | ערוץ | במאי |
| --- | --- | --- | --- | --- |
| 2010 | פלפלים צהובים |  | קשת ערוץ 2 | קרן מרגלית ואמנון קוטלר |
| 2010 | חטופים | דליה | קשת ערוץ 2 | גידי רף |
| 2010 | חיים אחרים | מטופלת | קשת ערוץ 2 | אריק רוטשטיין |
| 2010 | טקסי דרייבר | אורנה | YES | איתן ענר |
| 2011–היום | סברי מרנן | מירב חסון | קשת 12 | רובי דואניאס |
| 2012 | נשואים פלוס | שכנה | קשת ערוץ 2 | עופר ויצמן |
| 2017 | כדברא | דליה | YES | עודד רז |
| 2017–2018 | ויקי ואני | שמרית | ערוץ 10 | רני סער |
| 2018 | שלטון הצללים | יהודית כץ | Hot | אוהד פרח |
| 2019 | רק להיום | נאווה | Yes | ניר ברגמן |
| 2022 | אבירם כץ | השכנה ריקי | כאן 11 | איתן צור |
| 2023 | הטבח |  | YES |  |
| 2024 | שלומי 6 | שוטרת | Hot |  |
פילמוגרפיה > קולנוע

| שנה | סרט | תפקיד | במאי |
| --- | --- | --- | --- |
| 2008 | Salt of the Sea | בודקת ביטחונית בשדה התעופה | אנה מארי ג'אסיר |
| 2008 | אנדנטה | אשה במועדון שינה | אסף תג'ר |
| 2011 | הערת שוליים | המלבישה | יוסף סידר |
| 2012 | רסיסי אהבה | דינה | ניסים נוטריקה |
| 2017 | מכתוב | ברוריה | עודד רז, אורנה ניסנבאום, ליהי לוין |
הערות שוליים

1 2 3 4  זוהר אורבך, ‏פתאום ראו את עדנה, באתר ‏מאקו‏, 30 ביוני 2022
1 2  שלומית לן, ‏עזרא בליליוס היה ילד בן 6 כשהתחיל לעבוד בשוק: את אימפריית הרכב והנדל"ן שבנה מנהלים עכשיו בניו, באתר גלובס, 26 באפריל 2008
↑  רסיסי אהבה (2011), באתר אידיבי
סרביה

ערך זה עוסק במדינה הריבונית הנקראת "הרפובליקה של סרביה". אם התכוונתם לרפובליקה הסרבית בתוך בוסניה והרצגובינה, ראו .
הרפובליקה של סֶרְבְּיָה (בסרבית: Република Србија) היא מדינה בלקנית ללא מוצא לים.
סרביה גובלת בהונגריה בצפון, ברומניה ובבולגריה במזרח, במקדוניה הצפונית, במונטנגרו, ובקוסובו בדרום, ובבוסניה והרצגובינה (ובתוכה עם רפובליקה סרפסקה) ובקרואטיה במערב.
סרביה הייתה בעבר חלק מהרפובליקה הפדרלית הסוציאליסטית של יוגוסלביה. לאחר פירוק יוגוסלביה הפכה סרביה, יחד עם מונטנגרו, ל"רפובליקה הפדרלית של יוגוסלביה" ואחר כך ל"איחוד המדיני של סרביה ומונטנגרו". לאחר שגם איחוד זה התפרק בעקבות משאל עם במונטנגרו, הכריזה המדינה על עצמאותה ב-5 ביוני 2006. בפברואר 2008 הכריז מחוז קוסובו שבדרום המדינה על עצמאותו, אך זו טרם הוכרה על ידי האו"ם.
היסטוריה > גיבוש הממלכה

השבטים הסרביים התקבצו באזור במאה השביעית, והתאחדו לממלכה אחת, רשקה (Рашка), בראשית המאה התשיעית. ב-1166 החלה לשלוט בממלכה השושלת לבית נמאניץ' (Nemanjić), ובתקופת שלטונה שגשגה הממלכה, שבשנת 1217 כבר זוהתה כממלכת הסרבים. לאחר ירידתו של בית נמאניץ', בשנת 1371, החלה הממלכה לאבד מגדולתה, בעיקר כתוצאה מקרבות ממושכים עם העות'מאנים. בשנת 1389 נפלה קוסובו, והעות'מאנים התקדמו באיטיות, עד שבשנת 1496 נכנעו אחרוני הסרבים בבוסניה ובזטה.